Súradnice: 48°38′32″S 21°17′31″V﻿ / ﻿48,6423°S 21,2919°V﻿ / 48.6423; 21.2919

**Valaliky** sú obec na Slovensku a druhá najväčšia obec v okrese Košice-okolie.

Polohopis
---------

### Časti obce

Obec Valaliky: časti

* Buzice (maď. *Búzafalva*)
* Bernátovce (v minulosti *Bernatovce*, maď. *Bernátfalva*)
* Všechsvätých (v minulosti *Košický Micent*, maď. *Kassamindszent, Mindszent, Koksómindszent*)
* Košťany (maď. *Csontosfalva*)

Dejiny
------

Prvá písomná zmienka o obci pochádza z roku 1248, keď sa pri opise hraníc zeme Zebus (Nižných Šebastoviec) uvádza, že na východnej strane susedila táto zem s územím dnešných Valalík, v 13. a 14. storočí nazývaným ako zem Kokšov. Samotná listina sa zachovala iba v odpise Spišskej Kapituly z roku 1366.

Rozdelenie zeme Kokšov na päť samostatných obcí (vrátane obce Kokšov-Bakše), ku ktorému došlo v roku 1427, trvalo až do roku 1960, kedy sa obce Buzice, Bernátovce, Košťany a Všechsvätých opäť spojili do jednej obce, avšak už nie s názvom Kokšov, ale Valaliky.

**Buzice**
Do začiatku 15. storočia boli súčasťou Kokšova. V portálnom súpise z r. 1427 sa uvádzajú ako Buzapeterfalua a v tom čase patrili Petrovi Buzovi, podľa ktorého dostala dedina aj nový názov. Už v r. 1370 sa uvádza istý Juraj z Kokšova zvaný Buza a ide bezpochyby o predka uvedeného Petra Buzu. Keď na začiatku 15. storočia vzniká názov Buzafalva, bolo už územie pôvodného Kokšova a jeho okolia v značnej miere pomaďarčené a preto aj názov podľa osobného mena Buza vzniká už v maďarskej podobe, teda s koncovkou -falva. Názor, že osobné meno Buza súvisí s maďarským obecným názvom búza (pšenica) je nesprávny. Dá sa veľmi ľahko dokázať, že meno Buza (Búza, Búz, Buzo, Buzek, Buzko) je slovanského pôvodu. V konskripcii cirkví a fár v Abovskej stolici z roku 1746 sa uvádza o Buziciach, Bernátovciach a Košťanoch, že ľud je dvoch rečí (slovenskej a maďarskej), ale že ľud slovenskej reči prevažuje. V lexikóne z roku 1773 sa zasa uvádza o týchto troch dedinách, že v Bernátovciach a Košťanoch prevláda už slovenská reč, kým v Buziciach ešte reč maďarská. Elek Fényes v roku 1851 uvádza však Buzice (Búzafalva) ako slovenskú dedinu. Zaujímavosťou je, že terajší slovenský názov Buzice bol dedine v roku 1919 pridelený omylom podľa chybného zaznačenia v Niederleho národopisnej mape z roku 1903, keď v minulosti tento názov patril dnešnej dedine Buzica (predtým Buzita) v okrese Moldava.

**Bernátovce**
Do konca 14. storočia boli súčasťou Kokšova. Roku 1406 vystupujú pod zvláštnym názvom Felswkaxo, Felsukaxo a Felswkaxow, teda Felsô Kaksó - čiže Vyšný Kokšov. Z listiny z roku 1406 sa dozvedáme, že držiteľom Vyšného Kokšova je Ladislav, ktorý sa spomína ako majiteľ aj v portálnom súpise z r. 1427. Ladislav patrí k pôvodným kokšovským zemanom. Dedina má do polovice 15. st. názov Felsew Kaxomenthzenth. V polovici 15. st. je majiteľom Bernard, podľa ktorého táto dedina dostáva v druhej polovici 15. st. nový názov Bernaldfalva, a potom neskôr Bernátfalva.

**Všechsvätých**
Boli jadrom a strediskom pôvodného Kokšova. V roku 1427 dedina patrila tamojším zemanom (podľa Vargu Belzseiovcom a Fiiziovcoml a mala najviac obyvateľov. Keďže Kokšov sa už v 14. storočí silne pomaďarčoval, jeho nový názov pre novovytvárajúcu sa dedinu Všechsvätých už vzniká v maďarskom jazyku ako Mindszent. V druhej polovici 16. st. a v 17. st. väčšina jej obyvateľov bola maďarskej národnosti reformovaného náboženstva, ktorí do roku 1695 užívali katolícky kostol. Turecké vpády a stavovské povstania spôsobili vyľudnenie obce. Od 18. st. sa dedina Všechsvätých začala poslovenčovať, ale Slováci preberajú madarský názov. Roku 1746 je dedina Všechsvätých slovenskou dedinou a aj lexikon z roku 1773 uvádza, že sa tam rozpráva prevažne slovensky. Po r. 1918 vzniká slovenský názov Všechsvätých.

**Koštany**
V roku 1427 bol držiteľom Koštian Bartolomej zvaný Čontoš (dictus Chonthus de Mizla), ktorý bol v roku 1410 kastelánom na Trebišovskom hrade a ktorý už v roku 1403 dostal spolu s Petrom, synom Baláža de Ronwa, od kráľa Žigmunda dedinu Luhyňa v Zemplínskej stolici. Na základe Žigmundovej donácie tento Bartolomej zvaný Čontoš dostal v roku 1418 do držby aj Nižný Kokšov, dnešné Košťany. Táto dedina sa v r. 1418, 1435 a v r. 1462 uvádza už ako Also Koxo alias Chonthosfalwa. Postupne sa pre túto dedinu ujíma len názov Csontosfalva. Od roku 1673 obec patrila košickému semináru. Podľa súpisu v r. 1720 boli v Košťanoch (Csontosfalva) tri sedliacke poddanské rodiny, ktoré mali slovenské mená. Aj podľa lexikonu z r. 1773 sa tam rozprávalo prevažne slovensky. V 18. st. už to bola slovenská dedina, ale s prevzatým maďarským názvom. Slovenský názov Košťany bol zavedený podľa NiederIeho v r. 1919 ako preklad madarského názvu.

### Automobilový závod

1. júla 2022 oznámil minister hospodárstva Richard Sulík, že tu preinvestuje skupina Volvo Cars 1,2 miliardy eur a postaví automobilový závod, ktorý bude vyrábať výlučne elektromobily.

Obyvateľstvo
------------

Pôvodné obyvateľstvo obce Valaliky z troch štvrtín tvoria bývalí deputátnici, ktorí sa v minulosti do obce prisťahovali z rôznych stolíc východného a čiastočne aj stredného Slovenska. Okrem obdobia reformácie vždy prevládali rímskokatolíci. V období rokov 1800 až 1900 žilo v obciach v priemere až 200 Židov. 

Hlavným zamestnaním obyvateľstva v minulosti bolo roľníctvo a chov dobytka. Boli medzi nimi úradníci, remeselníci, voliari, kočiši, bačovia, pastieri, valasi, deputátnici, nádenníci, pomocní robotníci a sluhovia.

Po roku 1918 nenastali výrazné revolučné zmeny v zamestnaní obyvateľstva oproti minulému obdobiu. Počas hospodárskej krízy veľmi stúpla nezamestnanosť, čo mnohých obyvateľov donútilo vysťahovať sa za prácou do zahraničia.

V rokoch 1945 - 1960 boli obyvatelia obcí postupne zbavení pôdy a neostávalo im nič iné ako sa zamestnať, či už v poľnohospodárstve, alebo v priemysle. Po vytvorení "socialistickej" dediny v roku 1960 všetci obyvatelia obce v produktívnom veku už pracovali buď ako robotníci, alebo zamestnanci v rôznych oblastiach socialistického hospodárstva, alebo priemyslu a spôsob života obyvateľov sa v ničom nelíšil od spôsobu života v meste. Ani dnes sa veľmi nelíši, aj keď badať snahu, aby dedine bolo prinavrátené jej pôvodné poslanie.

V rokoch 1800 až 1930 žilo v našich obciach spolu v priemere okolo 1200 obyvateľov. Po roku 1930 začal počet obyvateľov prudko narastať. Po zlúčení obcí v roku 1961 mala obec Valaliky okolo 2300 obyvateľov. 

Štatistika demografického vývoja obyvateľov obce Valaliky

Počet obyvateľov obce Valaliky
* Rok 2000 2001 2002 2003 2004 2005 2006
* Počet obyvateľov 3670 3697 3787 3815 3840 3891 3900

Prirodzený prírastok
* Rok 2000 2001 2002 2003 2004 2005 2006
* Narodení 45 45 56 48 48 49 48
* Zomrelí 29 26 28 28 38 28 35
* Prirodzený prírastok 16 19 28 20 10 21 13

Migrácia obyvateľstva
* Rok 2000 2001 2002 2003 2004 2005 2006
* Prisťahovaní 41 47 75 90 86 68 52
* Odsťahovaní 67 55 35 65 64 78 68
* Migračné saldo -26 -8 40 25 22 -10 -16

Počet sobášov a rozvodov
* Rok 2000 2001 2002 2003 2004 2005 2006
* Počet sobášov 25 3 21 27 20 21 34
* Počet rozvodov 8 8 5 7 14 5 17

Prehľad počtu nezamestnaných
* Rok k 1.3. k 30.6 31.12
* 2003 488 424 408
* 2004 466 405 371
* 2005 362 334 346
* 2006 347 321 271

Kultúra a zaujímavosti
----------------------

### Pamiatky

Kostol Všetkých svätých
* Rímskokatolícky kostol Všetkých svätých v časti Všechsvätých, jednoloďová neskorobaroková stavba s polygonálne ukončeným presbytériom a predstavanou vežou z rokov 1771-1786. Upravovaný bol v rokoch 1800, 1901 a po roku 1935. Fasády kostola sú členené lizénami, veža pilastrami, okná majú profilované šambrány s klenákmi, ukončené sú polkruhom. Veža má ihlancovú helmicu.

### Hudba

* *Dychová hudba Valaliky*

Súbor vznikol na podnet vtedajšieho riaditeľa ZUŠ Vincenta Svata (za pomoci Vincenta Poláka a Jána Hanzesa) s názvom *Rozlet* v roku 1989.

* *Folklórna skupina Valaličanka*.

Folklórna ženská spevácka skupina vznikla v roku 1970 na podnet vtedajšej riaditeľky Materskej školy Všechsvätých pani Margity Sviatkovej.

Šport
-----

* Stolnotenisový oddiel Valaliky

Osobnosti obce
--------------

### Rodáci

* Michal Demeczky (\* 1855 – † 1920), univerzitný profesor, pracovník uhorského Ministerstva kultúry a školstva, matematik

### Pôsobili tu

* Štefan Hlaváč (\* 1903 – † 1975), katolícky kňaz, stredoškolský pedagóg, trpiteľ za vieru prenasledovaný komunistickým režimom
* Ján Timko (\* 1906 – † 1983), učiteľ, riaditeľ Národnej školy v Buziciach - Bernátovciach, kultúrny a politický aktivista, kronikár

Pomník Štefana Hlaváča

Partnerské obce
---------------

* Česko  Košťany, Česko
* Slovensko  Košťany nad Turcom, Slovensko

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑  BAKOŠ, Tomáš. Plat od tisíc do dvetisíc. Nájde Volvo dosť pracovníkov a čo to spraví so zárobkami?. *pravda.sk* (Bratislava: OUR MEDIA SR), 2022-07-03. Dostupné online [cit. 2022-07-05]. ISSN 1336-197X.
5. ↑   *Register nehnuteľných národných kultúrnych pamiatok* [online]. Pamiatkový úrad Slovenskej republiky. Dostupné online.

Externé odkazy
--------------

* Oficiálna stránka obce
* Stolnotenisový oddiel Valaliky
* Súkromné centrum voľného času Valaliky Archivované 2007-12-31 na Wayback Machine

| * z
* d
* u
Obce okresu Košice-okolie (2 + 112) |
| --- |
| Mestá | 
* Medzev
* Moldava nad Bodvou

 |
| Ostatné obce | 
* Bačkovík
* Baška
* Belža
* Beniakovce
* Bidovce
* Blažice
* Bočiar
* Bohdanovce
* Boliarov
* Budimír
* Bukovec
* Bunetice
* Buzica
* Cestice
* Čakanovce
* Čaňa
* Čečejovce
* Čižatice
* Debraď
* Drienovec
* Družstevná pri Hornáde
* Ďurďošík
* Ďurkov
* Dvorníky-Včeláre
* Geča
* Gyňov
* Hačava
* Háj
* Haniska
* Herľany
* Hodkovce
* Hosťovce
* Hrašovík
* Hýľov
* Chorváty
* Chrastné
* Janík
* Jasov
* Kalša
* Kecerovce
* Kecerovský Lipovec
* Kechnec
* Kokšov-Bakša
* Komárovce
* Kostoľany nad Hornádom
* Košická Belá
* Košická Polianka
* Košické Oľšany
* Košický Klečenov
* Kráľovce
* Kysak
* Malá Ida
* Malá Lodina
* Milhosť
* Mokrance
* Mudrovce
* Nižná Hutka
* Nižná Kamenica
* Nižná Myšľa
* Nižný Čaj
* Nižný Klátov
* Nižný Lánec
* Nová Polhora
* Nováčany
* Nový Salaš
* Obišovce
* Olšovany
* Opátka
* Opiná
* Paňovce
* Peder
* Perín-Chym
* Ploské
* Poproč
* Rákoš
* Rankovce
* Rešica
* Rozhanovce
* Rudník
* Ruskov
* Sady nad Torysou
* Seňa
* Skároš
* Slančík
* Slanec
* Slanská Huta
* Slanské Nové Mesto
* Sokoľ
* Sokoľany
* Svinica
* Šemša
* Štós
* Trebejov
* Trsťany
* Trstené pri Hornáde
* Turňa nad Bodvou
* Turnianska Nová Ves
* Vajkovce
* Valaliky
* Veľká Ida
* Veľká Lodina
* Vtáčkovce
* Vyšná Hutka
* Vyšná Kamenica
* Vyšná Myšľa
* Vyšný Čaj
* Vyšný Klátov
* Vyšný Medzev
* Zádiel
* Zlatá Idka
* Žarnov
* Ždaňa

 |